CELEX: 52003XG0318(01)
Language: el
Date: 2003-03-03 00:00:00
Title: Συμπεράσματα του Συμβουλίου της 3ης Μαρτίου 2003 για την προώθηση της επιχειρηματικότητας και των μικρών επιχειρήσεων

Avis juridique important

|

52003XG0318(01)

Συμπεράσματα του Συμβουλίου της 3ης Μαρτίου 2003 για την προώθηση της επιχειρηματικότητας και των μικρών επιχειρήσεων  

Επίσημη Εφημερίδα αριθ. C 064 της 18/03/2003 σ. 0006 - 0008

Συμπεράσματα του Συμβουλίουτης 3ης Μαρτίου 2003για την προώθηση της επιχειρηματικότητας και των μικρών επιχειρήσεων(2003/C 64/04)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,1. ΥΠΕΝΘΥΜΙΖΟΝΤΑΣ:- τα συμπεράσματα του Ευρωπαϊκού Συμβουλίου της Λισσαβόνας για την στρατηγική που θα καταστήσει την ΕΕ την πιο ανταγωνιστική και δυναμική οικονομία της γνώσης παγκοσμίως, ικανή για βιώσιμη οικονομική μεγέθυνση με περισσότερες και καλύτερες θέσεις εργασίας και μεγαλύτερη κοινωνική συνοχή έως το 2010 καθώς και την περαιτέρω ανάπτυξη της στρατηγικής αυτής από τα Ευρωπαϊκά Συμβούλια της Στοκχόλμης, του Γκέτεμποργκ και της Βαρκελώνης,- τον ευρωπαϊκό χάρτη για τις μικρές επιχειρήσεις ο οποίος ζητά τη δημιουργία του καλύτερου δυνατού περιβάλλοντος για τις μικρές επιχειρήσεις,- τη δήλωση του Maribor με την οποία οι υποψήφιες χώρες δεσμεύονται για την εφαρμογή του ευρωπαϊκού χάρτη για τις μικρές επιχειρήσεις,- τα συμπεράσματα του Ευρωπαϊκού Συμβουλίου της Βαρκελώνης τα οποία καλούν τα κράτη μέλη να επιταχύνουν την εφαρμογή του ευρωπαϊκού χάρτη για τις μικρές επιχειρήσεις και να διδαχθούν από τις βέλτιστες πρακτικές ορίζοντας ότι το Συμβούλιο θα συνέρχεται πριν από κάθε εαρινό Ευρωπαϊκό Συμβούλιο για την αξιολόγηση της προόδου όσον αφορά τη δημιουργία πιο ευνοϊκού περιβάλλοντος για την επιχειρηματικότητα και την ανταγωνιστικότητα των μικρών επιχειρήσεων,- τα συμπεράσματα του Ευρωπαϊκού Συμβουλίου της Σεβίλλης τα οποία δέχονται ευνοϊκά τις ανακοινώσεις της Επιτροπής για καλύτερη νομοθεσία και, ιδίως, το σχέδιο δράσης για την απλούστευση και τη βελτίωση του ρυθμιστικού περιβάλλοντος καθώς και τα συμπεράσματα του Συμβουλίου της 30ής Σεπτεμβρίου 2002 για απλούστερη νομοθεσία,- την απόφαση του Συμβουλίου σχετικά με ένα πολυετές πρόγραμμα για τις επιχειρήσεις και την επιχειρηματικότητα, ιδίως για τις μικρές και μεσαίες επιχειρήσεις (ΜΜΕ) (2001-2005)(1),- τα συμπεράσματα του Συμβουλίου, της 26ης Νοεμβρίου 2002, για ένα πιο ανταγωνιστικό περιβάλλον για τις επιχειρήσεις.2. ΧΑΙΡΕΤΙΖΕΙ:- την Πράσινη Βίβλο για την "Επιχειρηματικότητα στην Ευρώπη",- την έκθεση της Επιτροπής για το 2003 όσον αφορά την εφαρμογή του ευρωπαϊκού χάρτη για τις μικρές επιχειρήσεις,- την ανακοίνωση της Επιτροπής "Προτεραιότητα στις μικρές επιχειρήσεις σε μία Ευρώπη που διευρύνεται" και τα σχετικά έγγραφα των ομάδων εργασίας, τα οποία τονίζουν την ανάγκη πρόβλεψης ενός συνεχώς βελτιούμενου περιβάλλοντος για τις μικρές επιχειρήσεις και εκμετάλλευσης του επιχειρηματικού δυναμικού σε μία διευρυμένη Ευρώπη.3. ΤΟΝΙΖΕΙ:- ότι η Πράσινη Βίβλος για την "Επιχειρηματικότητα στην Ευρώπη" αποτελεί την αφετηρία μιας σημαντικής, ευρείας συζήτησης για το μέλλον της πολιτικής όσον αφορά την επιχειρηματικότητα,- την ανάγκη να προωθήσει η Ευρωπαϊκή Ένωση την επιχειρηματικότητα προκειμένου να διατηρήσει την ικανότητά της για δημιουργία θέσεων εργασίας, την ανταγωνιστική θέση της και το οικονομικό μέλλον της, δημιουργώντας περισσότερες νέες επιχειρήσεις, επιτρέποντας την ανάπτυξή τους και καθιστάμενη πιο καινοτόμος και ανταγωνιστική. Ιδιαίτερη προσοχή θα πρέπει να δοθεί στην προώθηση των γυναικών επιχειρηματιών και των δυνητικών επιχειρηματιών σε μειονεκτικές περιοχές και κοινωνικά αποκλεισμένες ομάδες,- την ανάγκη συντονισμένης προσέγγισης της πολιτικής για την επιχειρηματικότητα στην οποία περιλαμβάνονται όλοι οι σχετικοί φορείς λήψης των αποφάσεων σε ευρωπαϊκό, εθνικό και περιφερειακό επίπεδο για την παροχή συνεκτικών και συνεπών απαντήσεων στις ανάγκες των επιχειρηματιών και η οποία θα περιστρέφεται γύρω από τρεις άξονες δράσης:- άρση των φραγμών για την ανάπτυξη των επιχειρήσεων,- εξισορρόπηση των κινδύνων και των ανταμοιβών της επιχειρηματικότητας,- προώθηση μιας κοινωνίας που προκρίνει την επιχειρηματικότητα,- ότι η άντληση διδαγμάτων από τις βέλτιστες πρακτικές μπορεί, όντως, να βελτιώσει τις πολιτικές των κρατών μελών και των υποψηφίων χωρών για τις μικρές επιχειρήσεις,- την ανάγκη βελτίωσης των ευκαιριών των μικρών επιχειρήσεων να εκφράζουν τις ανησυχίες τους κατά τη διαμόρφωση των πολιτικών και της νομοθεσίας,- ότι η εκπαίδευση, ιδίως όσον αφορά τους νέους, η κατάρτιση και η δια βίου μάθηση μπορούν να διαδραματίσουν καθοριστικό ρόλο για την εκπλήρωση της στρατηγικής της Λισσαβόνας, προωθώντας την επιχειρηματικότητα παρέχοντας, έτσι, στην Ευρώπη περισσότερους επιτυχημένους επιχειρηματίες,- ότι η μείωση του διοικητικού φόρτου για τις μικρές επιχειρήσεις, η βελτίωση της νομοθεσίας και η διευκόλυνση της πρόσβασης στην χρηματοδότηση, την πληροφόρηση και τη γνώση έχουν εξέχουσα σημασία για την προώθηση ενός ευνοϊκού επιχειρηματικού περιβάλλοντος,- ότι η διευκόλυνση της μεταβίβασης της κυριότητας επιχειρήσεων σε νέους ιδιοκτήτες είναι ουσιαστικής σημασίας δεδομένου ότι το ένα τρίτο των ευρωπαϊκών επιχειρήσεων θα χρειαστεί διαδόχους κατά την επόμενη δεκαετία.4. ΚΑΛΕΙ ΤΑ ΚΡΑΤΗ ΜΕΛΗ:- να εξετάσουν ενεργά την Πράσινη Βίβλο για την "Επιχειρηματικότητα στην Ευρώπη" και να διατυπώσουν τις απαντήσεις τους ως μία θετική συμβολή στην επέκταση του θεματολογίου σχετικά με την επιχειρηματικότητα στην Ευρώπη,- να επιταχύνουν την εφαρμογή του ευρωπαϊκού χάρτη για τις μικρές επιχειρήσεις αποδίδοντας ιδιαίτερη σημασία στις ορθές πρακτικές, ιδίως εκείνες που εντοπίσθηκαν κατά τη βέλτιστη διαδικασία και την ετήσια έκθεση για την εφαρμογή του χάρτη· να καλύψουν τα χάσματα απόδοσης μεταξύ των διαφόρων κρατών μελών και να περιλάβουν πληροφορίες όσον αφορά τη συμβολή των κρατών μελών στην έκθεση αυτή σχετικά με τα πρακτικά μέτρα που ελήφθησαν ή προβλέπονται ιδίως για:- τη βελτίωση των ευκαιριών των μικρών επιχειρήσεων να εκφράζουν τις ανησυχίες και τις γνώμες τους σε όλα τα επίπεδα, μέσω της ανάπτυξης μηχανισμών διαβούλευσης, π.χ. με τη σύσταση συμβουλευτικών/γνωμοδοτικών ομάδων της κυβέρνησης,- την προώθηση της εκπαίδευσης όσον αφορά τις επιχειρηματικές δεξιότητες σε όλα τα στάδια του εκπαιδευτικού κύκλου με βάση τις ορθές πρακτικές που έχουν προσδιοριστεί,- την βελτίωση της ποιότητας της νομοθεσίας μέσω της εισαγωγής συστηματικής αξιολόγησης των ρυθμιστικών επιπτώσεων, λαμβάνοντας υπόψη τις εθνικές πρακτικές και νομικά συστήματα,- την περαιτέρω απλούστευση και μείωση του κόστους και του χρόνου σύστασης μιας επιχείρησης ιδίως μέσω της ηλεκτρονικής εγγραφής της και της οικοδόμησης επί άλλων ορθών πρακτικών,- τη βελτίωση της πρόσβασης των μικρών επιχειρήσεων σε επιχειρηματικά κεφάλαια και κεφάλαια εκκίνησης όπως τα συστήματα εγγύησης, τα επισφαλή κεφάλαια και τα μικροδάνεια του τραπεζικού τομέα σε τομείς στους οποίους η κεφαλαιαγορά αποτυγχάνει με την ολοένα και μεγαλύτερη επικέντρωση σε κίνητρα και καταμερισμό του κινδύνου,- στην τόνωση της καινοτομίας και τη μεταφορά τεχνολογίας ιδίως με την προώθηση της συνεργασίας μεταξύ πανεπιστημίων, ερευνητικών και αναπτυξιακών κέντρων και ιδρυμάτων και μικρών επιχειρήσεων, και με την προσφυγή σε ενδιάμεσους,- την άρση των εμποδίων της εσωτερικής αγοράς με την αντιμετώπιση του κατακερματισμού της εσωτερικής αγοράς των υπηρεσιών και τη συμμόρφωση με τους στόχους που έχουν τεθεί για την μεταφορά των οδηγιών καθώς και την εξασφάλιση της μη δημιουργίας νέων εμποδίων με νομικά και διοικητικά μέσα,- την περαιτέρω ανάπτυξη των ποσοτικών και ποιοτικών στόχων σε εθελοντική βάση σε τομείς που προβλέπονται από τον χάρτη, στις περιπτώσεις που τα κράτη μέλη το κρίνουν σκόπιμο και λαμβάνοντας δεόντως υπόψη τις διαρθρωτικές διαφορές.5. ΚΑΛΕΙ ΤΗΝ ΕΠΙΤΡΟΠΗ:- ως συνέχεια του δημοσίου διαλόγου για την πολιτική σχετικά με την επιχειρηματικότητα, να προτείνει έως τα τέλη του 2003 κατάλληλο σχέδιο δράσης όσον αφορά την επιχειρηματικότητα, λαμβάνοντας πλήρως υπόψη τις αντιδράσεις που έχει λάβει και τα υφιστάμενα μέσα και προγράμματα,- να καταρτίσει προγράμματα, να παρακολουθεί τις εξελίξεις και να τονώνει την υλοποίηση της σχετικής πολιτικής με την εφαρμογή της βέλτιστης διαδικασίας και άλλων μέσων, να επικουρεί τα κράτη μέλη στην βελτίωση των επιδόσεών τους ιδίως στους εξής τομείς:- καλύτερη συμμετοχή και διαβούλευση των μικρών επιχειρήσεων στη διαμόρφωση της πολιτικής και της νομοθεσίας,- εκπαίδευση και κατάρτιση όσον αφορά την επιχειρηματικότητα,- βελτίωση της πρόσβασης των μικρών επιχειρήσεων σε επιχειρηματικά κεφάλαια και κεφάλαια εκκίνησης όπως τα συστήματα εγγύησης, τα επισφαλή κεφάλαια και τα μικροδάνεια του τραπεζικού τομέα για την αντιμετώπιση των αποτυχιών της κεφαλαιοαγοράς με την ολοένα και μεγαλύτερη επικέντρωση σε κίνητρα και καταμερισμό του κινδύνου,- καινοτομία και μεταφορά τεχνολογίας σε μικρές επιχειρήσεις,- πρόσβαση των μικρών επιχειρήσεων στην εσωτερική αγορά, ιδίως όσον αφορά τις υπηρεσίες, καθώς και στις διεθνείς αγορές,- μεταβίβαση επιχειρήσεων,- να παρέχει τα μέσα για ένα συνεχή διάλογο με τις μικρές επιχειρήσεις, ιδίως μέσω των δραστηριοτήτων του εκπροσώπου των ΜΜΕ, και να εξακολουθήσει να δίδει εξέχουσα θέση στις μικρές αλλά και στις μεσαίες επιχειρήσεις στις σχετικές κοινοτικές πολιτικές,- να συνεχίσει να σημειώνει πρόοδο κατά την αποτελεσματική εφαρμογή του σχεδίου δράσης για την απλούστευση και τη βελτίωση του ρυθμιστικού περιβάλλοντος.6. ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΗΝ ΕΠΙΤΡΟΠΗ:- να συνεχίσουν να εργάζονται σε εθελοντική βάση όσον αφορά ποσοτικούς και ποιοτικούς στόχους για την περαιτέρω ενσωμάτωση της χρησιμοποίησής τους στην εφαρμογή του ευρωπαϊκού χάρτη για τις μικρές επιχειρήσεις,- να συνεχίσουν να εμπλέκουν τις υποψήφιες προς ένταξη χώρες στη διαδικασία του χάρτη και να τις ενθαρρύνουν να εξερευνούν ορθές πρακτικές και εθελοντικούς ποσοτικούς και ποιοτικούς στόχους ως μέσα για την οικοδόμηση πνεύματος επιχειρηματικότητας,- να ενισχύουν την εξέταση των εθνικών εξελίξεων παρέχοντας κάθε χρόνο προτεραιότητα σε ορισμένο αριθμό τομέων του χάρτη στα πλαίσια των απαιτήσεων του ευρωπαϊκού χάρτη και υποβάλλοντας εκθέσεις σχετικά με την επιτελεσθείσα πρόοδο ως προς τη δημιουργία ενός ευνοϊκότερου περιβάλλοντος για την επιχειρηματικότητα και την ανταγωνιστικότητα των μικρών επιχειρήσεων, χρησιμοποιώντας, μεταξύ άλλων, κατάλληλους και αποτελεσματικούς δείκτες προκειμένου να δύναται το Συμβούλιο που συνεδριάζει πριν από την εαρινή σύνοδο του Ευρωπαϊκού Συμβουλίου, να αξιολογεί την σημειωθείσα πρόοδο και να συζητά τη μελλοντική στρατηγική για την επιχειρηματικότητα και την πολιτική για τις μικρές επιχειρήσεις,- να συνεχίσουν και να ενισχύσουν τις εργασίες τους για τον εντοπισμό, την συγκριτική αξιολόγηση και την ανταλλαγή βέλτιστων πρακτικών για την επιχειρηματικότητα σε όλους τους τομείς του χάρτη με πιο συντονισμένη και συνεπή προσέγγιση, δημιουργώντας συμπληρωματικές σχέσεις με τις άλλες σχετικές κοινοτικές και διεθνείς πολιτικές,- να εντείνουν τη διάδοση και το διάλογο για τις εθνικές πολιτικές όσον αφορά τις μικρές επιχειρήσεις σε όλους τους τομείς του χάρτη διοργανώνοντας, από το 2003, ετήσιες ανταλλαγές εμπειριών μεταξύ κρατών μελών και, επίσης, εξετάζοντας τη δυνατότητα διοργάνωσης, σε εθελοντική βάση, αμοιβαίων αξιολογήσεων ως μιας διαδικασίας από κοινού εκμάθησης.(1) ΕΕ L 333 της 29.12.2000, σ. 84.